**PÁLYÁZATI FELHÍVÁS**

A Sopronkőhidai Fegyház és Börtön parancsnoka pályázatot hirdet

**KÖRLET FELÜGYELŐ**

hivatásos tiszthelyettes beosztás betöltésére,

teljes munkaidőben, határozatlan időtartamra.

**Munkavégzés helye:**

* Sopronkőhidai Fegyház és Börtön

9407 Sopronkőhida, Pesti Barnabás u. 25.

**Pályázati feltételek:**

* középiskolai végzettség (érettségi bizonyítvány),
* magyar állampolgárság,
* büntetlen előélet, kifogástalan életvitelnek való megfelelés,
* egészségi, pszichikai és fizikai alkalmasság,
* állandó belföldi lakóhely.

**A munkakör betöltéséhez szükséges szakmai elvárások:**

* pontos, jogszabályoknak megfelelő feladatellátás.

**Beosztáshoz tartozó főbb feladatok és szükséges kompetenciák:**

* a fogvatartottak napi tevékenységének irányítása, ellenőrzése,
* szolgálati okmányok vezetése,
* fogvatartottak intézeten kívüli előállítása,
* fegyelmezettség, határozottság,
* jó probléma-megoldó készség, megfelelő konfliktus-kezelő képesség, hivatástudat.

**Illetmény***:* a rendvédelmi feladatokat ellátó szervek hivatásos állományának szolgálati jogviszonyáról szóló 2015. évi XLII. törvény 5. számú melléklete alapján Tiszthelyettesi besorolási osztály C besorolási kategóriája. (250%-os hivatásos pótlék)

**Egyéb****juttatások***:* utazási költségtérítés, cafeteria, ruházati illetmény, albérleti hozzájárulás

**Szolgálati férőhely:**

Szolgálati férőhelyen való elhelyezés biztosított.

**Munkarend***:* teljes munkaidőben, váltásos munkarendben.

**A pályázathoz kérjük mellékelni:**

* részletes szakmai önéletrajzot,
* az állami, szakmai iskolai végzettséget, szakképzettséget és idegen-nyelv ismeretet igazoló okiratok másolatát,
* hozzájárulási nyilatkozatát, hogy az elbírálásban résztvevők a pályázati anyagot megismerhessék, abba betekintsenek, valamint az abban foglalt személyes adatainak a pályázati eljárás során történő kezeléséhez,

**A pályázat benyújtásának határideje: folyamatos**

**A pályázat elbírálásának rendje:**

A benyújtott pályázatokat a Sopronkőhidai Fegyház és Börtön parancsnoka által kijelölt bizottság bírálja el.

A beosztás áthelyezés esetén az állományilletékes parancsnok által meghatározott időponttól, civil pályázó esetén az alkalmassági feltételek megszerzését követően tölthető be.

A pályázatokat a Sopronkőhidai Fegyház és Börtön parancsnokához kell benyújtani.

A pályázatokat elektronikus úton a sopronkohidatoborzas@bv.gov.hu e-mail címre, vagy postai úton a Sopronkőhidai Fegyház és Börtön (9407 Sopronkőhida, Pesti Barnabás u. 25.) címére kérjük eljuttatni.

A pályázattal kapcsolatosan bővebb felvilágosítás – hivatali munkaidőben - az intézet Személyügyi és Szociális Osztályon kérhető a 06-99/511-538-as telefonszámon.

 **Fülöp István bv. ezredes**

 **intézetparancsnok**